На основание чл. 28, ал. 2 от Закона за нормативните актове Ви предоставяме следните:
      
Мотиви за приемане на „Наредба за изменение и допълнение на Наредба № 6 за опазване на околната среда на територията на община Несебър”

І. Причини, които налагат промените:
Предложените редакции на текстове от Наредба № 6 и създадените нови такива,  както и нормите, които се предлагат да бъдат отменени са във връзка с необходимостта от прецизиране на действащите текстове, като същите се съобразяват с действащото законодателство, формиралата се съдебна практика и предлагат по-голяма оптимизация на работния процес.

ІІ. Целите, които се поставят:
С осъществяване на предвиденото изменение и допълнение на наредбата, се цели  актуализиране разпоредбите на подзаконовия нормативен акт, по-голяма яснота, контрол и урегулиране на обществените отношения, свързани с провеждането на политиката по околна среда. 
Целта, която се поставя по отношение на размера на санкциите е постигане на по-голяма справедливост при определяне на тяхното заплащане, по-голяма отговорност от страна на гражданите, както и подобряване навременната организация от страна на общинската администрация, като по този начин се цели подобряване опазването на околната среда на територията на община Несебър.

ІІІ. Финансови и други средства, необходими за прилагане на новата уредба:
С предлаганите изменения не са необходими финансови и други средства.
 
ІV. Очаквани резултати от прилагането:
С уреждането на обществените отношения, свързани с опазването на околната среда на територията на община Несебър се очаква да се постигне устойчива жизнена среда, хармонизирана от съхранявана околна среда.
Чрез по-ясните текстове на наредбата, се постига по-голямо спазване на нормативите и правилата, както и въвеждането на по-стриктен контрол при опазването на околната среда на територията на община Несебър.

V. Анализ за съответствието с правото на европейския съюз:
Предлаганият проект на Наредба за изменение и допълнение на Наредба № 6 за опазване на околната среда на територията на община Несебър, е подзаконов нормативен акт в съответствие със Закона за нормативните актове.
Цитираните нормативни актове кореспондират с правото на Европейския съюз, предопределено от разпоредбите на Европейската харта за местно самоуправление и директивите на Европейската общност, свързани с тази материя.

